Aleksej Abrikosov

Aleksej Aleksejevitsj Abrikosov () var ein russisk fysikar med viktige bidrag innanfor faststoffysikk.

Han tok doktorgraden i fysikk i 1951 ved Det fysiske instituttet i Moskva, og var seinare tilsett ved Landau-instituttet for teoretisk fysikk i Moskva. Frå 1991 har han vore tilsett ved Argonne National Laboratory i Illinois i USA. Abrikosov har særleg arbeidd innanfor faststoffysikk og oppdaga type-II superleiarar.

Abrikosov vart tildelt Leninprisen i 1966, Fritz Londons minnepris i 1972 og Den sovjetiske statsprisen i 1982. I 1989 mottok han Landauprisen frå Det russiske vitskapsakademiet. To år seinare, i 1991, vart Abrikosov tildelt Sony Corporation's John Bardeen Award.

Abrikosov er òg medlem av Royal Academy i London, og er medlem av American Physical Society, og i 2000 vart han vald til den prestisjefylte National Academy of Sciences. Han var ein av mottakarane av Nobelprisen i fysikk i 2003 saman med Vitalij Ginzburg og Anthony James Leggett, for teoriane sine om korleis ting kan oppføre seg ved ekstremt låge temperaturar.

Kjelder

Denne artikkelen bygger på «Aleksej Abrikosov» frå ,  den 18. februar 2012.  

Kategori:Russiske fysikarar
Kategori:Russiske nobelprisvinnarar
Kategori:Jødiske nobelprisvinnarar
Kategori:Nobelprisen i fysikk
Kategori:Medlemmar av American Academy of Arts and Sciences
Kategori:Medlemmar av Royal Society
Kategori:Medlemmar av Det russiske vitskapsakademiet
Kategori:Leninprisen
Kategori:Den sovjetiske statsprisen
Kategori:Sovjetiske fysikarar
Kategori:Teoretiske fysikarar
Kategori:Fysikarar på 1900-talet
Kategori:Fysikarar på 2000-talet
Kategori:Medlemmar av United States National Academy of Sciences